KOBVMI SS IONEN FOR DE EUROPÆISKE FÆLLESSKABER 
K0M(91) 55« endelig udg. 
Bruxelles, den 9. januar 1992 
Forslag ti I 
RÅDETS FORORDNING (EØF) 
om undtagelsesbestemmelser, for så vidt angår oplagringskontrakter 
for olivenolie i Grækenland, Spanien og Portugal 
(forelagt af Kommissionen) 

^ 
BEGRUNDELSE 
I artikel 20d i forordning nr. 136/66/EØF er det fastsat, at såfremt priserne på 
Fællesskabets marked for olivenolie i en nærmere fastlagt periode ligger tæt ved 
interventionsprisen, kan der træffes afgørelse om, at de i henhold til forordning 
(EØF) nr. 1360/78 anerkendte sammenslutninger eller foreninger kan indgå 
oplagringskontrakter for den olivenolie, som de afsætter. 
På grund af de særlige strukturforhold i Spanien, Portugal og Grækenland, hvor 
der ikke var oprettet sådanne sammenslutninger og foreninger, blev der vedtaget 
undtagelsesbestemmelser, således at andre organisationer kunne indgå 
oplagr ingskontrakter. 
Forholdene har ikke ændret sig afgørende sidenhen. På grund af de særlige 
strukturforhold inden for produktion og afsætning er der kun oprettet et 
begrænset antal sammenslutninger, der er anerkendt efter forordning (EØF) nr. 
1360/78. Derfor kan kun et meget begrænset antal producenter indgå 
oplagringskontrakter i disse lande. 
Indtil ovennævnte forordning får fuld virkning, og for at producenterne ikke 
rammes, bør artikel 20d i forordning nr. 136/66/EØF fortsat anvendes i to 
produktionsår, og samtidig bør det fastsættes, at andre organer end de i 
forordning (EØF) nr. 1360/78 nævnte kan indgå oplagringskontrakter. 
RÅDETS FORORDNING (EØF) Nr. ^ 
af 
om undtagelsesbestemmelser, for så vidt angår oplagringskontrakter 
for olivenolie i Grækenland, Spanien og Portugal 
RÅDET FOR DE EUROPÆISKE FÆLLESSKABER HAR -
under henvisning til Traktaten om Oprettelse af Det Europæiske Økonomiske 
Fællesskab, 
under henvisning til Rådets forordning nr. 136/66/EØF af 22. september 1966 om 
oprettelse af en fælles markedsordning for fedtstoffer <1), senest ændret ved 
forordning (EØF) nr. 1720/91 <2>, særlig artikel 36, 
under henvisning til forslag fra Kommissionen, og 
ud fra følgende betragtninger: 
Ifølge artikel 20d, stk. 3, i forordning nr. 136/66/EØF kan der, når 
olivenoliepriserne på Fællesskabets marked i en nærmere fastsat periode ligger 
tæt ved interventionsprisen, træffes afgøreise om, at der kan indgås 
oplagringskontrakter; sådanne kontrakter kan kun indgås med anerkendte 
produceritsammenslutninger eller foreninger heraf som omhandlet i forordning (EØF) 
nr. 1360/78 <3J, senest ændret ved forordning (EØF) nr. 3808/89 <4); 
For Grækenlands, Spaniens og Portugals vedkommende har det på grund af de særlige 
strukturforhold ikke i de seneste år været muligt at oprette et tilstrækkeligt 
antal af de organisationer, som er nødvendige for indgåelsen af 
oplagringskontrakter, som omhandlet i forordning (EØF) nr. 1360/78; til dato er 
der ikke indtrådt nogen afgørende ændring i dette forhold; i disse medlemsstater 
er det derfor et meget beskedent antal producenter, som har mulighed for at indgå 
oplagringskontrakter; i afventning af, at anvendelsen af ovennævnte forordning 
slår fuldt igennem i Grækenland, Spanien og Portugal, og for ikke at forfordele 
producenterne i disse medlemsstater, bør der for en begrænset periode fastsættes 
en undtagelse fra artikel 20d i forordning nr. 136/66/EØF, således at der også 
åbnes mulighed for at indgå oplagringskontrakter med andre organisationer end de 
i forordning (EØF) nr. 1360/78 omhandlede; 
UDSTEDT FØLGENDE FORORDNING: 
(1) EFT nr. L 172 af 30. 9.1966, S. 3025/66 
(2) EFT nr. L 162 af 26. 6.1991, s. 27. 
(3) EFT nr. L 166 af 23. 6.1978, S. 1. 
(4) EFT nr. L 371 af 20.12.1989, S. 1. 
Artikel 1 y 
Uanset artikel 20d, stk. 3, i forordning nr. 136/66/EØF kan oplagringskontrakter 
for olivenolie for produktionsårene 1991/92 og 1992/93 også indgås for 
Grækenland, Spanien og Portugal af producentorganisationer og foreninger heraf, 
som er anerkendt i overensstemmelse med nævnte forordning, og som ligger inde med 
olivenolie af fællesskabsoprindelse, der er produceret af deres egne medlemmer, 
og som råder over passende faciliteter til oplagring heraf. 
Artikel 2 
Denne forordning træder i kraft på tredjedagen efter offentliggørelsen i De 
Europæiske Fællesskabers Tidende. 
Denne forordning er bindende i alle enkeltheder og gælder umiddelbart i hver 
medlemsstat. 
Udfærdiget i Bruxelles, den På Rådets vegne 
Formand 
ISSN 0254-1459 
KOM(91) 558 endelig udg. 
DOKUMENTER 
DA 03 
Katalognummer : CB-CO-91-615-DA-C 
ISBN 92-77-79438-0 
Kontoret for De Europæiske Fællesskabers Officielle Publikationer 
L-2985 Luxembourg